|  |
| --- |
| armenia_small_emblem[1]  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ**  **ՎԵՐԱՀՍԿՈՂԱԿԱՆ ՎԱՐՉՈՒԹՅԱՆ ՊԵՏ** |
| *0010 Երևան, Վազգեն Սարգսյան 3/8, հեռ. 594-140* |

№28.3/18052-2022

«26» ապրիլի 2022թ.

**ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐՈՒՄ ԵՎ**

**ՄԱՐՄԻՆՆԵՐՈՒՄ ՀԱՍԱՐԱԿԱԿԱՆ ՎԵՐԱՀՍԿՈՂՈՒԹՅՈՒՆ**

**ԻՐԱԿԱՆԱՑՆՈՂ ԴԻՏՈՐԴՆԵՐԻ ԽՄԲԻ ՆԱԽԱԳԱՀ**

**ՏԻԿԻՆ ԶԱՐՈՒՀԻ ՀՈՎՀԱՆՆԻՍՅԱՆԻՆ**

**Հարգելի՛ տիկին Հովհաննիսյան,**

Ի պատասխան Ձեր 18.04.2022թ. թիվ 22-34 գրության հայտնում ենք, որ ՀՀ արդարադատության նախարարության «Քրեակատարողական բժշկության կենտրոն» ՊՈԱԿ-ի կողմից տրամադրված տեղեկատվության համաձայն՝ 29.03.2022թ.-ին Միջգերատեսչական բժշկական հանձնաժողովը քննարկել է ԱՆ «Արմավիր» քրեակատարողական հիմնարկի դատապարտյալ Աշոտ Գուրգենի Ալեքսանյանի ախտորոշումների համապատասխանելիությունը ՀՀ կառավարության 26.05.2006թ. «Կալանավորված անձանց և դատապարտյալների բուժսանիտարական և բուժկանխարգելիչ օգնությունը կազմակերպելու, առողջապահական մարմինների բուժական հիմնարկներից օգտվելու և այդ նպատակով դրանց բժշկական անձնակազմին ներգրավելու կարգը հաստատելու մասին» թիվ 825-Ն որոշմամբ հաստատված՝ պատիժը կրելուն խոչընդոտող ծանր հիվանդությունների ցանկին:

Համաձայն կազմված եզրակացության՝ դատապարտյալ Ա. Ալեքսանյանի ախտորոշման ճշտման նպատակով անհրաժեշտ է կատարել ակնաբույժի կրկնակի խորհրդատվություն:

ՀՀ կառավարության 26.05.2006թ. թիվ 825-Ն որոշմամբ հաստատված ցանկին դատապարտյալների ախտորոշումների համապատասխանելիության հարցի հանձնաժողովային քննարկումները կատարվում են հիմք ընդունելով մասնագիտացված բժշկական հաստատությունների, ինչպես նաև ՀՀ առողջապահության նախարարության խորհրդատուների կարծիքը:

Հաշվի առնելով վերոգրյալը, 29.03.2022թ.-ին Միջգերատեսչական բժշկական հանձնաժողովը տվել է եզրակացություն՝ դատապարտյալ Ա. Ալեքսանյանի ախտորոշման ճշտման նպատակով կատարել ակնաբույժի կրկնակի խորհրդատվություն: Քննարկման ժամանակ չի անտեսվել Ա. Ալեքսանյանի «Արմենիա» բժշկական կենտրոնում կատարված հետազոտությունները, այլ հանձնաժողովը նպատակահարմար է գտել կատարել ակնաբույժի կրկնակի խորհրդատվություն:

Դատապարտյալ Ա. Ալեքսանյանը 19.04.2022թ.-ին ենթարկվել է ակնաբույժի (ՀՀ առողջապահության նախարարության ակնաբանության գծով խորհրդատու) կրկնակի խորհրդատվության, որի ընթացքում քննարկման է ներկայացվել Ա. Ալեքսանյանի բժշկական փաստաթղթերի ամբողջական փաթեթը, այդ թվում նաև «Արմենիա» բժշկական կենտրոնում կատարված հետազոտություններ և խորհրդատվության արդյունքները: Նշված խորհրդատվության եզրակացությունը ստանալուն պես Միջգերատեսչական բժշկական հանձնաժողովը առաջիկա նիստի ընթացքում կրկին կքննարկի դատապարտյալ Աշոտ Գուրգենի Ալեքսանյանի ախտորոշումների համապատասխանելիությունը ՀՀ կառավարության 26.05.2006թ. թիվ 825-Ն որոշմամբ հաստատված ցանկին:

**ՀԱՐԳԱՆՔՈՎ՝**

**ՀԱՅԿ ՍԱՆՈՅԱՆ**



Կատարող՝ Զ. Ստեփանյան

ՀՀ ԱՆ վերահսկողական վարչություն

հեռ. (010) 59-41-54